**AUTORITZACIÓ DE DRETS D'IMATGE I EXPLOTACIÓ DE CONTINGUT**

L'àrea de XXX de la Universitat Oberta de Catalunya organitza el XXXX (d'ara endavant, l'activitat), que tindrà lloc el dia xx de xx de xxxx en format de videoconferència que es retransmetrà en línia pel canal corporatiu de la UOC a YouTube, i que serà enregistrada per a la seva posterior difusió per la UOC.

El/la senyor/a ..............................., major d'edat, amb número d’identificació personal ........................... i adreça electrònica de contacte ………………………., actuant en nom propi, que participarà en l'activitat,

**AUTORITZA**

A la Fundació per a la Universitat Oberta de Catalunya domiciliada a l'avinguda del Tibidabo, 39-43 de Barcelona amb NIF G60667813 (d’ara endavant, la UOC):

* A captar, registrar, tractar i reproduir la seva imatge i veu amb ocasió de la seva participació en l'Activitat, així com a enregistrar-les per incorporar-les en un material audiovisual editat i produït per la UOC (d'ara endavant, material audiovisual) que, juntament amb la seva imatge, veu i el contingut derivat de la seva participació, contindrà el seu nom, cognoms, càrrec en l'entitat a la qual pertany i la visualització del material propis aportat com a suport textual o audiovisual.
* A facilitar a la UOC una còpia del material propi aportat com a suport audiovisual o textual en la seva participació en l'activitat pel seu lliurament als assistents per a ús exclusivament personal.
* A publicar i difondre el material audiovisual que incorpora la seva imatge, veu i els continguts i dades personals abans esmentats i a elaborar per la UOC nou material (obra derivada) en diferents formats, a partir del contingut del material audiovisual inicial resultant de l'enregistrament de l'Activitat.

La difusió del material audiovisual es farà pels mitjans i canals següents:

* En qualsevol de les pàgines web oficials públiques de la UOC, intranet (Campus Virtual) i mitjans de comunicació i difusió propis de la UOC, blogs i perfils corporatius a les xarxes socials, propis i externs, així com repositoris institucionals de titularitat de la UOC.
* Ús en memòries, projectes i publicacions internes i públiques de titularitat de la UOC o en les quals la Universitat pugui participar amb altres entitats.
* En cas que l'activitat es dugui a terme en col·laboració amb una altra entitat, en qualsevol de les pàgines web oficials públiques i mitjans de comunicació i difusió propis de l'entitat col·laboradora, així com en blogs i perfils corporatius a les xarxes socials de la seva titularitat en les condicions i amb les finalitats previstes en aquest document.

La UOC garanteix que la utilització de la imatge i la veu, incorporades al material audiovisual, en cap cas suposarà una intromissió il·legítima i no vulnerarà cap dels drets a l'honor, la intimitat personal i la imatge del signant, i que respectarà en tot cas la normativa aplicable.

Amb la signatura del present document, el signant concedeix a la UOC una autorització gratuïta, sense caràcter exclusiu, sense limitació geogràfica i amb una durada temporal limitada al termini màxim de la protecció legal de la gravació audiovisual, per reproduir, transformar, distribuir i comunicar públicament (inclosa la posada a disposició a internet) el material audiovisual, i el material generat posteriorment a partir d'aquest, amb la incorporació de la seva imatge, veu i els continguts i dades personals abans esmentats, en qualsevol format, suport i modalitat d'explotació, en tot o en part, en català, castellà i anglès, sense caràcter comercial, amb la finalitat de promoure i difondre l'activitat, divulgar l'activitat institucional i acadèmica de la UOC i amb finalitats docents.

En virtut d'aquest document, la UOC podrà autoritzar que tercers facin ús del material audiovisual amb l'exclusiva finalitat de promocionar i difondre l'activitat respectant en tot cas aquests termes i condicions.

A aquests efectes, el signant autoritza expressament la UOC a publicar el material audiovisual o en un altre format elaborat per la UOC amb una llicència Creative Commons de tipus Reconeixement-NoComercial-SenseObraDerivada (BY-NC-ND) v.3.0 Espanya (jurisdicció espanyola), que permetrà copiar-lo, distribuir-lo, comunicar-lo públicament sempre citant l'obra i la font, per a usos no comercials i sense fer obra derivada.

Aquesta la llicència es concedeix sense límit temporal i sense cap mena de contraprestació econòmica.

El tractament de les dades personals recollides mitjançant aquesta autorització es regeix pels punts següents:

**Responsable del tractament:** Fundació per a la Universitat Oberta de Catalunya, amb NIF G60667813 i domicili social a l'avinguda del Tibidabo, 39-43, Barcelona (Espanya). Per a qualsevol consulta sobre el tractament de la informació personal, es pot contactar amb la UOC mitjançant el correu electrònic de la delegada de protecció de dades: [dpd@uoc.edu](mailto:dpd@uoc.edu).

**Finalitat:** La gestió de la participació en l'activitat i de l’autorització per a la incorporació de la seva imatge i veu en el material audiovisual elaborat per la UOC per a la seva posterior difusió en les condicions anteriorment esmentades i amb les finalitats descrites.

Fins que el signant sol·liciti que deixem de fer-ho, la UOC conservarà les seves dades personals bloquejades durant el període necessari per complir amb les obligacions legals de les quals es puguin derivar responsabilitats legals relatives a les finalitats realitzades. Quan expirin aquestes responsabilitats, les dades personals s'eliminaran definitivament.

En tot cas, es podrà retirar en qualsevol moment el consentiment prestat pels mitjans indicats en aquest document.

**Legitimació:** Consentiment que es manifesta per mitjà d'aquest document.

**Destinataris:** La UOC compta amb diversos proveïdors que li assisteixen en l'execució de diferents tasques relacionades amb el tractament de les seves dades personals

La UOC, si escau, comunicarà les dades personals a tercers per complir amb les obligacions legals que corresponguin en cada cas i sempre d'acord amb la normativa vigent.

Per dur a terme l'activitat, la UOC contracta els serveis de Zoom Video Communications Inc., per aquest motiu, les dades del signant es transferiran a altres països, ja sigui amb subjecció a decisions d'adequació de la Comissió Europea, o bé d'acord amb clàusules tipus de la Comissió i altres garanties establertes pel Dret de la Unió Europea.

Per dur a terme l'activitat, la UOC contracta els serveis en línia de Microsoft Corporation, situada als EUA, per aquest motiu, les dades del signant podrien transferir-se als EUA o a qualsevol altre país on operin Microsoft o els seus subencarregats, a l'empara del que s'estableix en les clàusules contractuals tipus de l'adjunt 2 de l'addenda de protecció de dades dels serveis en línia de Microsoft i amb subjecció a les garanties adequades, segons es descriu en l'article 46 de l'RGPD. Aquestes transmissions i garanties es documentaran de conformitat amb l'article 30, apartat 2 de l'RGPD.

Per dur a terme l'activitat, la UOC contracta els serveis de Blackboard Inc. (o "Blackboard"), qui manté els seus centres de dades als EUA. Per aquest motiu, les dades del signant podran transferir-se a aquest estat i amb subjecció a les garanties adequades, segons es descriu en l'article 46 de l'RGPD. Aquestes transmissions i garanties s'han de documentar de conformitat amb l'article 30, apartat 2, de l'RGPD.

Per dur a terme l'activitat, la UOC contracta els serveis de Google Ireland Limited, concretament, Google Meet; per aquest motiu, les dades del signant es transferiran a tercers països, amb subjecció i d'acord amb les clàusules tipus de la Comissió Europea i altres garanties establertes pel Dret de la Unió Europea. Podeu consultar aquí les condicions particulars d'ús del paquet contractat de Google Worskpace (https://policies.google.com/terms?hl=es).

**Mesures de seguretat:** La UOC ha de tractar les dades personals de manera absolutament confidencial. Així mateix, ha implantat mesures tècniques i organitzatives adequades per garantir-ne la seguretat i evitar-ne la destrucció, la pèrdua, l'accés il·lícit o l'alteració il·lícita. A l'hora de determinar aquestes mesures, s'han tingut en compte criteris com ara l'abast, el context i les finalitats del tractament, l'estat de la tècnica i els riscos existents.

**Drets de la persona interessada:**

|  |  |
| --- | --- |
| **Dret** | **En què consisteix?** |
| Dret d'accés | Consultar les dades personals que tenim. |
| Dret de rectificació | Modificar les dades personals que tenim quan són inexactes. |
| Dret d'oposició | Sol·licitar que no tractem les dades personals per a algunes finalitats concretes, així com no ser objecte de decisions individuals automatitzades. |
| Dret de supressió | Sol·licitar que eliminem les dades personals. |
| Dret de limitació | Sol·licitar que limitem el tractament de les dades personals. |
| Dret de portabilitat | Sol·licitar que lliurem en format informàtic la informació de què disposem. |
| Dret de presentar una reclamació davant l'autoritat competent | Presentar una reclamació. Sense perjudici de l'exercici dels seus drets davant el responsable de tractament, en qualsevol moment pot presentar una reclamació davant l'autoritat competent per defensar els seus drets per mitjà de la pàgina web <https://apdcat.gencat.cat>. |

Per exercir aquests drets, només cal que enviï una comunicació a la UOC per correu electrònic a l'adreça fuoc\_pd@uoc.edu, amb la referència "Protecció de dades". La sol·licitud ha de contenir una còpia del seu DNI o algun altre document identificatiu equivalent, així com el contingut mínim que preveu la normativa aplicable. Si la sol·licitud no reuneix els requisits especificats, es podrà demanar el signant que l'esmeni. L'exercici d'aquests drets és gratuït, si bé es pot cobrar un cànon quan les sol·licituds siguin infundades, excessives o repetitives.

Barcelona a (dia) (mes) (any)

*Signatura. Nom i cognoms*